अफगानिस्तान टेस्टमा
युद्ध र शरणार्थी क्याम्पबाट उठ्दै अफगानिस्तान बिहीबार टेस्ट क्रिकेटमा प्रवेश गर्‍यो । तर भारतका ओपनिङ ब्याट्सम्यान शिखर धवनले पहिलो दिनको खेलमा सानदार शतक प्रहार गरे । टेस्ट क्रिकेटको नवप्रवेशी राष्ट्रले दिनको खेलको अन्तिम दिन उत्कृष्ट पुनरागमन गरेर ऐतिहासिक दिनलाई रोचक बनाएको छ ।
बैंग्लोर — युद्ध र शरणार्थी क्याम्पबाट उठ्दै अफगानिस्तान बिहीबार टेस्ट क्रिकेटमा प्रवेश गर्‍यो । तर भारतका ओपनिङ ब्याट्सम्यान शिखर धवनले पहिलो दिनको खेलमा सानदार शतक प्रहार गरे । टेस्ट क्रिकेटको नवप्रवेशी राष्ट्रले दिनको खेलको अन्तिम दिन उत्कृष्ट पुनरागमन गरेर ऐतिहासिक दिनलाई रोचक बनाएको छ ।घरेलु टोलीले टस जितेपछि धवनले १ सय ७ र अर्का ओपनर मुरली विजयले १ सय ५ रन बनाउँदै पहिलो विकेटमा १ सय ६८ रनको साझेदारी गरे । अफगानि बलरहरूले अन्तिम सत्रमा चार विकेट लिनुका साथै एउटा रनआउट गरेपछि २८०–१ को स्थितिमा रहेको भारत एम. चिन्नास्वामी रंगशालामा पहिलो दिनको खेल समाप्तिमा ६ विकेट गुमाई ३ सय ४७ रनमा रहेको छ ।हार्दिक पाण्डेय १० र रविचन्द्रन अश्विन ७ रन बनाएर क्रिजमा छन् । वर्षाका कारण खेल दुईपल्ट अवरुद्ध भएपछि ७८ ओभरमात्र सम्भव भएको थियो । तीव्र बलर यामिन अहमादजाईले २ विकेट लिए । अफगानको बलिङ आक्रामणको सुरुआत लिएका उनले नै धवनलाई आउट गरी पहिलो सफलता लिएका थिए ।‘हाम्रो राष्ट्रका लागि एउटा सपना पूरा भएको छ । अलि कति दबाब भए पनि हामीले यसको आनन्द उठायौं । भारत विश्व नम्बर एक भएको अवस्थामा भारतसँग खेल्नु राम्रो अनुभव पनि हो,’ अहमादजाईले भने । १३ ओभरमा ३२ रन खर्चेका उनले भने, ‘खेलमा अझै चार दिन बाँकी छ, हामी हाम्रो तर्फबाट सक्दो प्रयास गर्नेछौं ।’अफगानिस्तान टेस्ट खेल्ने केवल १२ औं राष्ट्र बनेको हो । पाँचदिने संरचना खेल्ने राष्ट्रलाई क्रिकेटको शीर्ष राष्ट्रमा गनिन्छ । अस्घर स्टानिकजाईको कप्तानीमा रहेको अफगानिस्तानलाई विश्वको उत्कृष्ट टोलीसँग खेल्दा आफ्नो स्तर बुझ्न धेरै समय लागेन, जब धवनले भोजनअगाडि ८७ बलमा शतक बनाए । धवनले १९ चौका र ३ छक्का प्रहार गरे । उनले अफगानी सनसनी स्पिनर रशिद खानको पहिलो ओभरमै तीन चौका प्रहार गरेका थिए ।धवन आउट भएपछि विजयले खेललाई नियन्त्रण लिए । उनले लोकेश राहुलसँग दोस्रो विकेटमा १ सय १२ रन जोडे । राहुलले ५४ रन बनाए । अहमादजाईले राहुललाई बोल्ड गरे । वफदारले विजयलाई एलबीडब्लु आउट गरी अफगानिस्तानको जोशलाई उजगार गरे । २६ ओभरमा १ सय २० रन खर्चेका खानले अर्का स्पिनर मुजिब उर रहमानसँग मिलेर कप्तान अजिन्क्या रहाने र चेतेश्वर पुजाराको विकेट लिए । राहनेलाई खानले १० रनमा एलबीडब्लु आउट गरे । पुजारा ३५ रन बनाई रहमानको बलमा आउट भए । दिनेश कार्तिक ४ रनमा रनआउट भए ।